Előterjesztés

Tiszavasvári Város Önkormányzata Képviselő-testülete

2020. szeptember 24-én

tartandó ülésére

Az előterjesztés tárgya: **Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/2546-10/2020

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2020. szeptember 18.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2020. évi költségvetés módosítását, mely az alábbiak miatt vált szükségessé:

1. A komplex felzárkóztató programok Tiszavasvári Külső-Szentmihály városrészen pályázattal kapcsolatban egy változás bejelentés van folyamatban, mely hiánypótlás alatt van, így még nem került elfogadásra. Azonban a pályázatból megvalósítani kívánt programelemek szeptember 1-el elkezdődtek, emiatt szükséges a változások átvezetése a költségvetésen. Az Önkormányzatot érintő változásokat e előterjesztés 1. számú melléklete mutatja be. Ezen felül több vállalkozó a tervezettel szemben alanyi adómentes körbe tartozik, ezért a működési célú áfa előirányzatát is szükséges csökkenteni.

A változások miatt az alábbi táblázat szerinti előirányzat módosításokat javaslom:



1. Megrendelésre kerültek az óvodai játékok felülvizsgálatai (a felülvizsgálat a fenntartó feladata). A szükséges előirányzat rendelkezésre áll Önkormányzatunk költségvetésében, azonban nem a megfelelő kormányzati funkción, ezért az előirányzat átcsoportosítását javaslom, az alábbiak szerint:

Az Önkormányzat költségvetésében a Város-, községgazdálkodási egyéb szolgáltatások (066020-KÖT) kormányzati funkción a Szakmai tevékenységet segítő szolgáltatások (K336) kiadási előirányzata 360.000 Ft-tal és a Működési célú előzetesen felszámított általános forgalmi adó (K351) kiadási előirányzata 97.200 Ft-tal csökken, és az Óvodai nevelés, ellátás működtetési feladatai (091140 –KÖT) kormányzati funkción, ugyanezen rovatok azonos összegekkel nőnek.

1. Önkormányzatunk bölcsődei kiegészítő támogatásban részesül a települési önkormányzatok által fenntartott bölcsődében, mini bölcsődében foglalkoztatott kisgyermeknevelők, dajkák és szaktanácsadók 2020. évi illetményéhez kapcsolódó bölcsődei kiegészítő támogatásról szóló 51/2020. (III. 20.) Korm. rendelet alapján. A támogatást szükséges a költségvetésben megtervezni.

Fent leírtak miatt az Önkormányzat költségvetésében az Önkormányzatok elszámolásai a központi költségvetéssel (018010-KÖT) kormányzati funkción a Települési önkormányzatok egyes szociális és gyermekjóléti feladatainak támogatása (B1131) bevételi előirányzatát 4.495.800 Ft-tal javaslom megemelni az általános tartalék azonos összegű növelése mellett.

1. Önkormányzatunk a háziorvosi ügyeleti feladat ellátására az idei évben két alkalommal írt ki közbeszerzést, mivel az első sikertelen volt. Ezek költsége beállításra került a költségvetésbe, azonban a közbeszerzéshez szükséges rendszerhasználati díj kimaradt. Emiatt az alábbi módosítást javaslom.

Az Önkormányzat költségvetésében a Háziorvosi ügyeleti ellátás (072112-KÖT) kormányzati funkción az Egyéb dologi kiadások (K355) kiadási előirányzatát 80.000 Ft-tal javaslom megemelni az általános tartalék azonos összegű csökkentése mellett.

1. A Polgármesteri Hivatal költségvetésében a kötelező gépjármű felelősségbiztosításra eredetileg betervezett összeg kevésnek bizonyult. Valamint a közterület felügyelő munkaruha beszerzése során szállítási költség merült fel, mely összegre nem áll rendelkezésre előirányzat. Ezért a költségvetés módosítása vált szükségessé.

Ezért a Polgármesteri Hivatal költségvetésében a Közterület rendjének fenntartása (031030-KÖT) kormányzati funkción az Egyéb szolgáltatások (K337) kiadási előirányzatot 2043 Ft-tal, a Működési célú előzetesen felszámított általános forgalmi adó (K351) kiadási előirányzatát 540 Ft-tal javaslom megemelni, az általános tartalék 2.583 Ft-os összegű csökkentése mellett.

1. Az „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című pályázat keretében kiadott lakások egy részénél a közüzemi órákat nem tudjuk a bérbevevő nevére átíratni, ezért az ott felmerülő költségeket Önkormányzatunk fogja továbbszámlázni. Emiatt azonos összegben kiadási és bevételi előirányzat képzését javaslom.

Fent leírtak miatt az Önkormányzat költségvetésében a Lakóingatlan szociális célú bérbeadása, üzemeltetése (106010-KÖT) kormányzati funkción a Közvetített szolgáltatások (K335) kiadási előirányzatát 200.000 Ft-tal a Működési célú előzetesen felszámított általános forgalmi adó (K351) kiadási előirányzatát 54.000 Ft-tal szükséges megemelni. Ezzel egyidőben a Közvetített szolgáltatások ellenértéke (B403) bevételi előirányzata 200.000 Ft-tal, a Kiszámlázott általános forgalmi adó (B406) bevételi előirányzata 54.000 Ft-tal növekszik.

1. Önkormányzatunknál a perveszteség miatt betervezett fizetési kötelezettségét szükséges 189.023 Ft összegű elsőfokú perköltséggel és még 129.923 Ft késedelmi kamattal megnövelni. Folyamatban van az ügy bírósági felülvizsgálata, azonban a végrehajtás felfüggesztését elutasították. A likviditási helyzetünk miatt a kifizetést a szeptember közepén esedékes adóbevételből tudtuk csak teljesíteni.

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-KÖT) kormányzati funkción az Egyéb dologi kiadások (K355) kiadási előirányzatát 318.946 Ft-tal javaslom megemelni az általános tartalék azonos összegű csökkentése mellett.

1. A „Komplex energetikai fejlesztések Tiszavasváriban” című pályázat költségeinek felülvizsgálata során megállapítottuk, hogy a közbeszerzésekhez kapcsolódó nyilvánosság kiadásai nem minden esetben kerültek a pályázatnál elkülönítetten nyilvántartásra, ezek javítása megtörtént, azonban emiatt előirányzat átcsoportosítás szükséges. Valamint az egyik 2019. december hónapban pénzügyileg rendezett fordított áfás számla áfa tartalma technikai hiba miatt nem lett az idei költségvetés tervezésekor figyelembe véve. Ezért az előirányzat pótlása szükséges.

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-KÖT) kormányzati funkción a Reklám- és propagandakiadások (K342) kiadási előirányzatát 100.000 Ft-tal szükséges emelni az általános tartalék azonos összegű csökkenése mellett. Továbbá a Fizetendő általános forgalmi adó (K352) kiadási előirányzatát 288.095 Ft-tal javaslom növelni az általános tartalék azonos összegű csökkenése mellett.

1. A 111/2020 számú saját hatáskörű döntéssel előirányzatot biztosítottam a Köztisztviselők napja alkalmából a mezőőrök egyszeri jutalmára. Egy számolási hiba miatt a biztosított előirányzat nem nyújt fedezetet, ezért annak növelése szükséges az alábbiak szerint:

Az Önkormányzat költségvetésében a Város-, községgazdálkodási egyéb szolgáltatások (066020-KÖT) kormányzati funkción a Normatív jutalmak (K1102) kiadási előirányzatát 5.376 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 216 Ft-tal javaslom emelni az általános tartalék 5.592 Ft-os csökkenése mellett.

1. Önkormányzatunk benyújtotta a „2020. évi feladatellátást szolgáló fejlesztések támogatása” elnevezésű pályázatot, melyhez a szükséges önerőt (11.503.705 Ft) hitelből kívánjuk finanszírozni. A Magyar Államkincstárral történő egyeztetés alapján a költségvetésünkben az adósságot keletkeztető ügyletek között csak a ténylegesen megvalósítani kívánt ügyleteket kell kimutatni. Az eredeti költségvetésben Önkormányzatunk 2020. évben két új hitel felvételét tervezte, a Petőfi úti járdaépítéssel kapcsolatos hitelt és a 2019. évi 2 db TAO pályázat felhalmozási önerejéhez szükséges hitelt. Az idei gazdasági helyzet szükségessé tette, hogy a Petőfi úti járda megvalósítását egy későbbi időpontra halasszuk, a TAO pályázatok esetében pedig a szövetségek által megítélt támogatáshoz szükséges önerő mértéke 2.811.811 Ft-ra csökkent, mely így nem indokolja hitel felvételét.

Fentiek miatt az alábbi táblázat szerinti módosításokat javaslom:









1. Az intézmények felügyeleti és saját hatáskörű igényeit az előterjesztés 2. számú melléklete tartalmazza. Ennek hatására az általános tartalék előirányzata 289.865 Ft-tal csökken.

Tiszavasvári, 2020. szeptember 18.

**Szőke Zoltán**

**polgármester**

Előterjesztés 2. számú melléklete



**RENDELETTERVEZET**

**TISZAVASVÁRI VÁROS ÖNKORMÁNYZATA**

**Képviselő-testületének**

**../…...(…...) önkormányzati**

**rendelete**

**Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat-és hatásköreiről szóló 1991. évi XX. törvény 138. § (1) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában, valamint Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásárólszóló 1/2019. (II.1.) önkormányzati rendelet 3. melléklet 2 pont 1 alpontjában, és a 4. melléklet 1. pont 2. alpontjában biztosított véleményezési jogkörében illetékes Pénzügyi és Ügyrendi Bizottság, a Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 3. melléklet 2. pont 1. alpontjában biztosított véleményezési jogkörében illetékes Szociális és Humán Bizottság véleményének kikérésével a következőket rendeli el:

**1. §** Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendelet 2. § (1) bekezdése helyébe a következő rendelkezés lép:

2. § (1) A képviselő-testület az önkormányzat 2020. évi költségvetését:

a) **2.776.685.371** Ft költségvetési bevétellel

b) **3.748.852.835** Ft költségvetési kiadással

c)  **972.167.464** Ft költségvetési hiánnyal, ebből:

ca)  **53.356.837** Ft működési hiánnyal

cb)  **918.810.627** Ft felhalmozási hiánnyal

d) **1.743.878.152** Ft finanszírozási bevétellel

e) **771.710.688** Ft finanszírozási kiadással

f) **972.167.464** Ft finanszírozási többlettel, ebből:

fa) **964.635.284** Ft működési többlettel

fb)  **7.532.180** Ft felhalmozási többlettel

állapítja meg.

**2.§** Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendelet 3. § (1) h) pontja helyébe a következő rendelkezés lép:

h) Az önkormányzat a kiadások között **47.256.369 Ft** általános, **106.958.113. Ft** céltartalékot állapít meg.

**3.§** Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendelet 1.1, 1.2, 1.3, 2.1, 2.2, 3, 5, 6, 8, 8.1, 8.2, 9.1, 9.1.1, 9.2, 9.2.1, 9.5, 9.5.1, 9.6, 9.6.1, 9.6.2, 10, és a 11. melléklete helyébe e rendelet 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. melléklete, az 1, 2, 4, 5, 6, és a 7. tájékoztató tábla helyébe e rendelet 23, 24, 25, 26, 27, és 28 melléklete lép.

**3.§** Ez a rendelet 2020. szeptember 28.-án lép hatályba.

Tiszavasvári, 2020. szeptember 24.

**Szőke Zoltán Dr. Kórik Zsuzsanna**

**polgármester jegyző**

**Kihirdetve:** 2020. szeptember 25.

**Dr. Kórik Zsuzsanna**

**jegyző**

**Indoklás**

**Tiszavasvári Város Önkormányzata**

**Képviselő-testületének**

**az önkormányzat 2020. évi költségvetéséről szóló**

**3/2020.(II.17.) önkormányzati rendelet módosításáról szóló …/…(…) önkormányzati rendelethez**

**Általános indoklás**

Az államháztartásról szóló 2011. évi CXCV. törvény 34. § (1)-(5) bekezdésében foglaltak szerint, a helyi önkormányzat költségvetési rendeletét módosíthatja.

**Részletes indoklás**

1. **§-hoz**

A költségvetési rendelet módosításával a költségvetési bevételi, kiadási főösszegek, a költségvetési egyenleg, a hiány összegei, a finanszírozási bevétel, kiadás, egyenleg e rendelet szerinti módosult összegeit mutatja be.

1. **§-hoz**

A módosítások után meglévő tartalékok állományáról ad tájékoztatást.

1. **§-hoz**

A költségvetési rendeleten belül a módosuló mellékletekre tesz javaslatot.

1. **§-hoz**

A rendelet hatálybalépéséről rendelkezik.